b'\n_START_ARTICLE_\nAttisk gresk\n_START_PARAGRAPH_\nAttisk gresk er en form av det klassiske greske spr\xc3\xa5ket, som ble snakket i de \xc3\xb8stlige delene av antikkens Hellas. _NEWLINE_Gresk er en uavhengig avdeling av den indoeuropeiske spr\xc3\xa5kklassifikasjonen, en spr\xc3\xa5kfamilie som ogs\xc3\xa5 omfatter norsk. I historisk tid eksisterte det flere dialekter av gresk, hvorav et av dem var attisk. Athen var hovedsetet for de som snakket attisk, og blant andre Aiskhylos, Sofokles, Platon og Aristoteles skrev p\xc3\xa5 attisk. Av de antikke dialektene er attisk gresk det som ligner mest p\xc3\xa5 senere gresk (se nygresk), og er standardformen for det spr\xc3\xa5ket som blir studert p\xc3\xa5 universitetene som \xc2\xabantikk gresk\xc2\xbb.\n_START_SECTION_\nOpprinnelse og utstrekning\n_START_PARAGRAPH_\nGresk er en gren av den indoeuropeiske spr\xc3\xa5kfamilie som ogs\xc3\xa5 omfatter blant annet norsk. I historisk tid var gresk allerede inndelt i flere dialekter, en av disse var attisk gresk._NEWLINE_De tidligste skriftlige nedtegnelser p\xc3\xa5 gresk er datert fra 1500- til 1000-tallet f.Kr. og eksisterte i et arkaisk skriftsystem, Linear B, som tilh\xc3\xb8rte mykensk gresk. Skillet mellom \xc3\xb8stlig og vestlig gresk er antatt \xc3\xa5 ha skjedd i mykensk tid om ikke tidligere. Mykensk gresk representerte en tidlig form for \xc3\xb8stlig gresk, en hovedgren hvor ogs\xc3\xa5 attisk gresk var en del av. P\xc3\xa5 grunn av det store hullet i skriftlige nedtegnelser mellom da Linear B forsvant en gang rundt 1200 f.Kr. og de tidligste inskripsjonene av det senere greske alfabet en gang rundt 750 f.Kr., den ytterligere utviklingen av dialektene har forblitt uklar og ugjennomsiktig. Senere gresk litteratur skrev i tre hoveddialekter: Aiolisk gresk, dorisk gresk, og jonisk gresk. Attisk tilh\xc3\xb8rte den joniske dialektgruppen. \xc2\xabGammelattisk\xc2\xbb er et begrep benyttet for dialekten til historikeren Thukydid  (460-400 f.Kr.) og dramatikerne i Athens store \xc3\xa5rhundre p\xc3\xa5 400-tallet f.Kr.. \xc2\xabNyattisk\xc2\xbb er et begrep benyttet for senere skribenter._NEWLINE_Attisk gresk vedvarte fram til 200-tallet f.Kr. da det ble erstattet av en tilsvarende, men mer allment avl\xc3\xb8per, koin\xc3\xa9 gresk, \xc2\xabfellesspr\xc3\xa5k\xc2\xbb (\xe1\xbc\xa1 \xce\xba\xce\xbf\xce\xb9\xce\xbd\xe1\xbd\xb4 \xce\xb4\xce\xb9\xce\xac\xce\xbb\xce\xb5\xce\xba\xcf\x84\xce\xbf\xcf\x82). Den kulturelle dominansen til Athens rike og senere tilpasning av attisk gresk av kong Filip II av Makedonia (382-336 f.Kr.), far til erobreren Aleksander den store, var to n\xc3\xb8kkelfaktorer som sikret at attisk gresk ble ener\xc3\xa5dende over andre greske dialekter og spredningen av dens direkte etterl\xc3\xb8per, koin\xc3\xa9, over hele Aleksanders store hellenistiske rike. Framveksten av koin\xc3\xa9 er konvensjonelt markert av tiltredelsen i 285 f.Kr. av den gresktalende Ptolemaios II som hersket fra Alexandria i Egypt og kom til \xc3\xa5 fremme \xc2\xabden alexandrianske periode\xc2\xbb da byen Alexandria og dets utvandrede gresktalende l\xc3\xa6rde blomstret ved byens l\xc3\xa6resteder._NEWLINE_I sin tid omfattet den opprinnelige utstrekningen av den talte attiske dialekten Attika, Evvia, en del av de sentrale \xc3\xb8yene Kykladene, og Egeerhavets nordlige kystomr\xc3\xa5der i Thrakia som Khalkidiki. Den n\xc3\xa6rt beslektede dialekten jonisk gresk ble snakket langs de vestlige og nordvestlige kystene av Lilleasia (dagens Tyrkia) p\xc3\xa5 \xc3\xb8stsiden av Egeerhavet. Til sist kom litter\xc3\xa6rt attisk tekster til bli studert langt utenfor dets opprinnelige hjemland, f\xc3\xb8rst i de antikke sivilisasjonene i Middelhavet (oldtidens Roma og den hellenistiske verden), og senere i den muslimske verden, Europa, og andre steder hvor europeisk sivilisasjon spredde seg i verden.'